iii stˀ
siiii stˀ
Cont zij allen lieden dat henric van ijsers sone wijlen henrix in pˀncia
heeft genomen enˀ bekind dat hij genomen heeft van mer vrouwen
des goidshuys vander banc bij loevenˀ met den moˀboireˀ enˀ gemeyneˀ
quente des voirsˀ goidshuys thof des selfs goidshuys gelegen inden
dorpe enˀ pˀchien van beertheˀ met den huysen hoven bogarden ende
beemdeˀ ende omtriˀt xxxii boendeˀn wynnens lants in drie arden
gelegen enˀ met allen sijnen toebehoorteˀ Te houden te hebben ende
te wynneˀ van nu halfmere naistcomenˀ eenen tˀmijn van negen
jaeˀn lanc dueˀnde deen nae dandeˀ sonder middel volgenˀ Elcs jairs
daeˀnbinneˀ de voirsˀ wynnenˀ lande om enˀ voeˀ sessendertich muddeˀ
rogs goet enˀ payabel pacht enˀ der mateˀ van lovenˀ met waˀne
enˀ vedeˀn wel bereit sint andriesmisse apostels te betaleˀ enˀ int voirsˀ
goidshuys oft in desself goidshuys hˀberghe te loven opdeˀ soldeˀ te
leven alle jaeˀ den voirsˀ tˀmijn dueˀnde quolˀ assˀm Ende de beemde
den voirsˀ hove toebehoirenˀ te weteˀ omtriˀt thien dachˀ gelegˀ int
gemeyn broeck te relenbeke enˀ omtriˀt onderhalf dachˀ beslotens
beemts gelegˀ tolimendale beide inden dorpe van heverle voer ende
om alle jaeˀ te gevenˀ enˀ te betalen jairlix den voirsˀ tˀmijn dueˀnde
alle den chijs enˀ coˀmer in ghelde enˀ in greyne dair uut gaen Ende
oft eˀnigeˀ coˀmer oft last gedaen wordde opde vorsˀ goede bij quader
betalingeˀ dat dat de voirsˀ wynne oprichteˀ enˀ betalen moet tot sijneˀ
coste Behalven dat tgoidshuys It hebben sal jairlix deen helicht vandˀ
strunchoute vandˀ willegen staenˀ opdeˀ beemt te ralenbeemde alse tijt
veerdich selen sijn te trunckˀ enˀ tselve goidshuys sal sijn helicht doen
trucken enˀ de wynne sal die helicht int goidshuys bringeˀ enˀ die
wijngartstaken opden wijngˀt des vorsˀ goidshuys Itˀ es vorweerde
dat vanden oefte dat elcs jairs den voirsˀ tˀmijn dueˀnde inden
bogart vanden hove wassen sal den goidshuyse deen helicht
toebehoireˀ sal enˀ tgoidshuys saelt doen hulpeˀ lesen enˀ de wynne
sal den lesere den montcost gheveˀ enˀ deen helicht int goidshuys
bringeˀ Item sal de voirsˀ wynne alle jaeˀ den voirscrˀ tˀmijn dueˀnde
int vorsˀ hof leveˀn veertich walmeˀn mandeleˀ cusbai walmer
om de huysinghe vandˀ selveˀ hove mede te houdenˀ ende alsmen
dair dect plect tyˀmert oft metst soe sal de wynne voirscrˀ deˀ wercliedˀ